stanford-oval/wikipedia huggingface dataset:
ตะโดธรรมราชาที่ 1
พระเจ้าแปรในฐานะเอกราช

หลังจากสงครามกับสยามเพียงหนึ่งปี วันที่ 30 เมษายน พ.ศ. 2093 พระเจ้าตะเบ็งชะเวตี้ก็ถูกลอบปลงพระชนม์โดยสมิงสอตุด เมื่อพระเจ้าตะโดธรรมราชาทราบข่าว จึงชิงประกาศตัวขึ้นเป็นกษัตริย์แห่งพุกามประเทศ แทนที่พระเจ้าตะเบ็งชะเวตี้ เถลิงพระนามว่า พระเจ้าตะโดตู ประกาศเป็นกษัตริย์เอกราชไม่ขึ้นกับหงสาวดี
เมื่อบุเรงนอง เสร็จศึกจากเมืองทะละ ก็กลับมาปราบกบฏ กู้ราชบัลลังก์ ขึ้นเถลิงราชย์เป็นกษัตริย์ หลังทรงเสด็จไปปราบพระเจ้ามังฆ้อง (สีหตู) ซึ่งเป็นพระอนุชาแล้ว ก็ทรงยกทัพไปปราบเมืองแปร ทัพของพระเจ้าบุเรงนอง ไพร่พล 9,000 นาย ม้า 300 ตัว ช้าง 25 เชือก เข้าปิดล้อมเมืองแปร แต่ทัพเมืองแปรนั้นมีปืนใหญ่และปืนคาบศิลาที่ทรงอานุภาพยากแก่การเข้าตี สุดท้ายในวันที่ 19 มิถุนายน พ.ศ. 2094 ก็ทรงถอยทัพออกจากแปร แต่ในไม่ช้า พระองค์ก็ทรงนำทัพใหญ่กว่าครั้งก่อน เข้าปิดล้อมเมืองแปรอีกครั้ง พระเจ้าบุเรงนองทรงระดมไพร่พลเข้าโจมตีเมืองทั้งกลางวันกลางคืนมิได้ขาด วันที่ 29 สิงหาคม พ.ศ. 2094 เวลาเที่ยงคืน การป้องกันภายในเมืองแปรระส่ำระสาย พระเจ้าบุเรงนองทรงบัญชาให้ พระเจ้ามังฆ้อง ทรงพระคชาธารเข้าชนประตูเมืองแปรจนประตูเมืองแตก ทัพหงสาวดีจึงเข้าเมืองแปรได้ พระเจ้าตะโดตู จะทรงเสด็จหนีไปยะไข่ แต่ก็ถูกกุมตัวไว้ได้ พระเจ้าบุเรงนอง จึงสั่งสำเร็จโทษพระเจ้าตะโดตู แม้จะทรงมีพระยศเสมือนพระปิตุลาก็ตามที สิริพระชนมายุ 61 พรรษา แล้วทรงราชาภิเษก นันทยอทา พระอนุชาของพระองค์ เป็นพระเจ้าแปรองค์ใหม่ คือ ตะโดธรรมราชาที่ 2
ในวัฒนธรรมสมัยนิยม

มีนักแสดงผู้รับบท ตะโดธรรมราชาที่ 1 ได้แก่
รณ ฤทธิชัย จากภาพยนตร์เรื่อง สุริโยไท (2544)
กลศ อัทธเสรี จากละครเรื่อง ผู้ชนะสิบทิศ (2556) ทางช่อง 8
สมเด็จพระสุริโยทัย (กลาง) ยุทธหัตถีกับพระเจ้าแปรตะโดธรรมราชา (ซ้าย) ป้องกันสมเด็จพระมหาจักรพรรดิ (ขวา)
เมลินา เปเรซ

| เมลินา เปเรซ |
| --- | --- |

ชื่อเกิด: Melina Nava Perez
เกิด:  (1979-03-09) มีนาคม 9, 1979 (45 ปี) Los Angeles, California, U.S.
ประวัติมวยปล้ำอาชีพ
ชื่อบนสังเวียน: Kyra Melina Melina Perez
ส่วนสูง: 5 ft 4 in (1.63 m)
น้ำหนัก: 121 lb (55 kg)
มาจาก: Los Angeles, California Hollywood, California
ฝึกหัดโดย: Jesse Hernandez School of Hard Knocks Fit Finlay
เปิดตัว: 2001
เมลินา นาวา เปเรซ (Melina Nava Perez; 9 มีนาคม พ.ศ. 2522) เป็นนักมวยปล้ำอาชีพชาวโรมาเนียที่รู้จักกันอย่างแพร่หลายในสมาคม WWE ใช้ชื่อว่า เมลินา (Melina) เคยเข้าร่วมประกวดการแข่งขันในรายการ ทัฟ อีนัฟ ซีซั่น 3 ในปี 2002 เธอมีการขึ้นเวทีที่แตกต่างจากดีวาส์คนอื่นคือเธอจะแยกขา 180 องศาขึ้นเวทีเป็นที่ฮือฮาในหมู่ผู้ชม เธอเริ่มอาชีพของเธอเป็นประกวดความงาม, ชนะเลิศการแข่งขันโมเดลลิงหลายอย่าง
เธอปรากฏตัวในWWEครั้งแรกในสแมคดาวน์ วันที่ 14 เมษายน 2005 โดยเป็นผู้จัดการของเอ็มเอ็นเอ็ม สมาชิกคือ เมลินา, จอห์นนี ไนโตร และ โจอี เมอร์คิวรี ต่อมาก็มีบทกลุ่มเอ็มเอ็นเอ็มแตกทีมลงเธอกับไนโตร ย้ายไปอยู่รอว์ จนถึงปี 2007 เธอได้พัฒนาฝีมือขึ้นไปจนเอาชนะมิกกี เจมส์คว้าแชมป์หญิงมาได้ แต่ก็เสียให้แคนดิซ มิเชลในเวลาไม่ถึง 4 เดือน เธอปล้ำค่อยข้างบ่อยมากในรอว์
ในปี 2008 เธอได้รับบทเปิดศึกกับเบท ฟีนิกซ์ ถึงแม้ว่าเธอจะแพ้ไปแต่ก็ทำให้เธอมีบทบาทมากขึ้นในรอว์ จนเธอได้รับบาจเจ็บขาพลิกทำให้เธอต้องพักไปนานถึง 5 เดือน และกลับมาในปลายปี 2008 เปิดศึกกับเบทต่อ และในปี 2009 เธอชนะเบทคว้าแชมป์กลับคืนมาได้
เธอถูกย้ายไปสแมคดาวน์ เปิดศึกกับมิเชล แมคคูล และเสียแชมป์ให้กับแมคคูลในเดอะแบช (2009) ไม่นานนักเธอกลับมารอว์ อีกครั้งและเอาชนะจิลเลียน ฮอลล์ที่เพิ่งชนะมิกกี เจมส์ได้แชมป์ดีวาส์และเอาชนะจิลเลียนคว้าแชมป์มาได้ รวมสมัยแชมป์ของเธอ แชมป์หญิง WWE 3 สมัย และแชมป์ดีวาส์ 2 สมัย ก่อนที่เธอจะถูกไล่ออกจาก WWE ในปี 2011
ผลงานแสดง

| ภาพยนตร์> Year | ภาพยนตร์> Film | ภาพยนตร์> Role | ภาพยนตร์> Notes |
| --- | --- | --- | --- |
| 2011 | Serial Buddies | Devin | Film Debut |
โทรทัศน์
| Year | Title | Role | Notes |
| 2008 | Pop Stars 2 Control | Auditioner |  |
| 2008 | Celebrity Fit Club: Boot Camp | Herself | 1 episode |
| 2010 | Undateable | Herself | Episode: "Hour 1–5" |
| 2011 | Cake Boss | Herself |  |
| 2012 | Bad Girls Club | Herself | After Buzz Show |
ผลงานแชมป์ความสำเร็จ

แชมป์หญิง WWE
แชมป์ดีวาส์
Pro Wrestling Illustrated
PWI ranked her #3 of the best 50 female singles wrestlers in the PWI Female 50 in 2009
World Wrestling Entertainment
WWE Divas Championship (2 times)
WWE Women's Championship (3 times)
แหล่งข้อมูลอื่น

เมลินา เปเรซ ที่ WWE.com
G.L.O.R.Y. profile เก็บถาวร 2007-08-17 ที่ เวย์แบ็กแมชชีน
Melina Perez on YouTube
Official Website
เมลินา เปเรซ ที่เอกซ์ (ทวิตเตอร์)
Melina Perez ที่อินเทอร์เน็ตมูวีเดตาเบส
สโมสรฟุตบอลบ้านบึง

| --- | --- |
ชื่อเต็ม: สโมสรฟุตบอลบ้านบึง
ฉายา: ราชสีห์บ้านบึง
ก่อตั้ง: 2016; 9 ปีที่แล้ว (2016)  (ในชื่อ บ้านบึง ยูไนเต็ด) 2018; 7 ปีที่แล้ว (2018)  (ในชื่อ บ้านบึงภูเก็ต ซิตี้) 2019; 6 ปีที่แล้ว (2019)  (ในชื่อ ภูเก็ต ซิตี้) 2020; 5 ปีที่แล้ว (2020)  (ในชื่อ บ้านบึง)
สนาม: ช้าง ฟุตบอล ปาร์ค
ความจุ: 11,000 ที่นั่ง
ประธาน: อนณ สิงห์โตทอง
ผู้จัดการ: ลลิตา สิงห์โตทอง
ผู้ฝึกสอน: ภูริภัทร์ นิยมจิตร์
ลีก: ไทยแลนด์ เซมิโปรลีก
2567: อันดับที่ 3 โซนภาคตะวันออก
สโมสรฟุตบอลบ้านบึง หรือเดิมคือ สโมสรฟุตบอลภูเก็ต ซิตี้ เป็นสโมสรฟุตบอลสมัครเล่นในประเทศไทย โดยเป็นทีมจากจังหวัดชลบุรี ปัจจุบันแข่งขันอยู่ในไทยแลนด์ เซมิโปรลีก โซนภาคตะวันออก
แต่เดิมนั้น ทางสโมสรเคยย้ายไปแข่งขันที่จังหวัดภูเก็ต แต่ในไทยลีก 3 ฤดูกาล 2563 สโมสรได้ตัดสินใจย้ายกลับมาแข่งขันที่จังหวัดชลบุรีตามเดิม โดยใช้ สนามกีฬามหาวิทยาลัยการกีฬาแห่งชาติ วิทยาเขตชลบุรี เป็นสนามเหย้าในฤดูกาล 2563
ประวัติ

จากกรณี นายปิติพล นุกูลพานิชย์วิพัฒน์ กรรมการบริษัท รอยัล รายา สปอร์ต จำกัด และประธานสโมสรภูเก็ตเอฟซี แถลงข่าวเมื่อวันที่ 28 พฤศจิกายน 2560 โดยตัดสินใจขอยุบทีมหลังฟีฟ่าสั่งให้จ่ายเงินให้กับอดีต 3 นักเตะต่างชาติเป็นจำนวนเงินถึง 83 ล้านบาทกรณีถูกยื่นฟ้องตั้งแต่เมื่อปี 2012-2015 เนื่องจากถูกผู้บริหารชุดเก่ายกเลิกสัญญาแบบไม่เป็นธรรม จากนั้นมีกลุ่มทุนจากทีมทีทีเอ็ม หรือยาสูบเอฟซีเดิม นำโดย นายกณิศนันท์ ศรีเสมอ อดีตที่ปรึกษาทีมเทคนิคและเลขานุการทีมยาสูบเอฟซีที่ได้รับแต่งตั้งให้เป็นรองประธานและผจก.ทั่วไปของทีมภูเก็ต ซิตี้ รวมทั้งนายสุจริต กัลยาณมิตร อดีตประธานสโมสรยาสูบเอฟซี เข้ามาร่วมบริหารทีมใหม่คือ ภูเก็ตซิตี้ โดยจะเทกโอเวอร์ทีมบ้านบึงเอฟซีมาทำเพื่อส่งแข่งขันในระดับไทยลีก 3 โซนล่าง
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานตามฤดูกาลแข่งขัน

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| 2564–65 | ไทยลีก 3โซนภาคตะวันออก | 22 | 3 | 7 | 12 | 22 | 38 | 16 | อันดับที่ 10 | รอบคัดเลือก | รอบคัดเลือกรอบแรก |  วิวัฒน์ สุขสบาย  เริงชัย เกษฎา  ดียารา อาบูบาการ์  พรสวรรค์ แสนกล้า  ธีรภัทร แก้วผึ่ง  อูมาร์ ซานู | 2 |
| 2565–66 | ไทยลีก 3โซนภาคตะวันออก | 22 | 5 | 5 | 12 | 19 | 27 | 20 | อันดับที่ 12 | รอบ 64 ทีมสุดท้าย | รอบคัดเลือกรอบสอง |  โกนาน กัวซี มาร์ซียาล ฟาบริส  ธีรภัทร แก้วผึ่ง | 6 |
| 2567 | ไทยแลนด์ เซมิโปรลีกโซนภาคตะวันออก | 7 | 5 | 0 | 2 | 20 | 13 | 15 | อันดับที่ 3 | ไม่ได้เข้าร่วม | ไม่ได้เข้าร่วม |  |  |

| 0 | 1 | 2 | 3 |
| --- | --- | --- | --- |
| ชนะเลิศ | รองชนะเลิศ | ตกชั้น | เลื่อนชั้น |
แหล่งข้อมูลอื่น

สโมสรฟุตบอลบ้านบึง ที่เฟซบุ๊ก
เจ้าคุณพระสินีนาถ พิลาสกัลยาณี

| ท่านเจ้าคุณ เจ้าคุณพระสินีนาถ พิลาสกัลยาณี  ป> จ. ม.ป.ช. ม.ว.ม. ว.ป.ร. ๑ |
| --- | --- |

พระสนมเอก​
ดำรงยศ: 28 กรกฎาคม พ.ศ. 2562 - ปัจจุบัน (5 ปี 208 วัน)
 
เกิด: นิรมล อุ่นพรม 26 มกราคม พ.ศ. 2528 (40 ปี) อำเภอท่าวังผา จังหวัดน่าน ประเทศไทย
สัญชาติ: ไทย
พระสนมเอกใน: พระบาทสมเด็จพระวชิรเกล้าเจ้าอยู่หัว​ (สมรส 2562)
บิดา: วิรัตน์ อุ่นพรม
มารดา: คุณหญิงปราณี อุ่นพรม

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพบกไทย
ประจำการ: 2551–2562, 2563–ปัจจุบัน
ชั้นยศ:  พลโท
บังคับบัญชา: ทหารรักษาพระองค์ กรมทหารราบที่ 1 มหาดเล็กราชวัลลภรักษาพระองค์
 
พลโทหญิง เจ้าคุณพระสินีนาถ พิลาสกัลยาณี ชื่อเล่น:  ก้อย (นามเดิม:  นิรมล อุ่นพรม ; เกิด 26 มกราคม พ.ศ. 2528) เป็นพระสนมเอกในพระบาทสมเด็จพระวชิรเกล้าเจ้าอยู่หัว พระมหากษัตริย์แห่งราชอาณาจักรไทย และเป็นสตรีคนแรกที่เป็นพระสนมของพระมหากษัตริย์ไทยในรอบเกือบร้อยปี
เดิมเจ้าคุณพระสินีนาถ พิลาสกัลยาณี เป็นพยาบาลทหารกองทัพบก ภายหลังได้เป็นบาทบริจาริกาของพระบาทสมเด็จพระวชิรเกล้าเจ้าอยู่หัว ขณะยังทรงดำรงพระราชอิสริยยศเป็น สมเด็จพระบรมโอรสาธิราชฯ สยามมกุฎราชกุมาร และได้รับพระราชทานยศและตำแหน่งทางทหาร รวมถึงชื่อ สินีนาฏ วงศ์วชิราภักดิ์ จากพระองค์ ครั้นพระบาทสมเด็จพระวชิรเกล้าเจ้าอยู่หัวขึ้นเสวยราชย์แล้ว ได้สถาปนาสินีนาฏ วงศ์วชิราภักดิ์ ขึ้นเป็นพระสนม บรรดาศักดิ์ว่า เจ้าคุณพระสินีนาฏ พิลาสกัลยาณี ในเดือนกรกฎาคม พ.ศ. 2562 ต่อมาในเดือนตุลาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงถอดเจ้าคุณพระออกจากยศศักดิ์ทั้งหมด เนื่องจากทรงเห็นว่า มีพฤติกรรมไม่เหมาะสมหลายประการ และมีความขัดแย้งกับสมเด็จพระนางเจ้าสุทิดา พัชรสุธาพิมลลักษณ พระบรมราชินี พระอัครมเหสีของพระองค์ อย่างไรก็ดี ในเดือนสิงหาคม พ.ศ. 2563 ทรงคืนยศศักดิ์ให้ดังเดิม เพราะทรงเห็นว่า "มิได้เป็นผู้มีมลทินมัวหมอง"
ประวัติ

เจ้าคุณพระสินีนาถ พิลาสกัลยาณี เกิดเมื่อวันที่ 26 มกราคม พ.ศ. 2528 ณ ตำบลท่าวังผา อำเภอท่าวังผา จังหวัดน่าน ชื่อเมื่อเกิดว่า นิรมล อุ่นพรม  เป็นธิดาของวิรัตน์ อุ่นพรม กับปราณี อุ่นพรม
เจ้าคุณพระสำเร็จการศึกษาระดับประถมศึกษา จาก โรงเรียนราชปิโยรสา ยุพราชานุสรณ์ (ชื่อเดิม โรงเรียนริม-ป่าคาประชานุเคราะห์) ระดับมัธยมศึกษาจากโรงเรียนท่าวังผาพิทยาคม จังหวัดน่าน ระดับปริญญาตรี เข้าศึกษาหลักสูตรพยาบาลศาสตรบัณฑิต ณ วิทยาลัยพยาบาลกองทัพบก รุ่นที่ 41 จนจบการศึกษาเมื่อปี พ.ศ. 2551 แล้วได้ทำงานเป็นพยาบาลประจำโรงพยาบาลอานันทมหิดลกองทัพบก
ในการพระราชพิธีถวายพระเพลิงพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 26 ตุลาคม พ.ศ. 2560 เจ้าคุณพระได้เข้าร่วมขบวนพระบรมราชอิสริยยศเชิญพระบรมโกศทรงพระบรมศพไปยัง พระจิตกาธานบนพระเมรุมาศ ในฐานะผู้บังคับแถวแซงเสด็จ ขบวนพระบรมราชอิสริยยศ และออกคำสั่งให้ทหารกองเกียรติยศทำความเคารพและจัดระเบียบแถวทหารด้วยเสียงเฉียบขาด นอกจากนี้ ยังปฏิบัติหน้าที่ในตำแหน่งองครักษ์คู่เคียงพระบรมอัฐิ ปฏิบัติหน้าที่ในตำแหน่งยามถวายพระเกียรติพระบรมศพ และปฏิบัติหน้าที่ในตำแหน่งแถวรับเสด็จขบวนพระบรมราชสรีรังคาร ณ วัดบวรนิเวศวิหาร วันที่ 29 ตุลาคม พ.ศ. 2560[ต้องการอ้างอิง]
เจ้าคุณพระ

วันที่ 28 กรกฎาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าโปรดกระหม่อม ให้สถาปนาพลตรีหญิง ท่านผู้หญิงสินีนาฏ วงศ์วชิราภักดิ์ ขึ้นเป็นเจ้าคุณพระสินีนาฏ พิลาสกัลยาณี
หลังได้รับการสถาปนาแล้ว เจ้าคุณพระสินีนาฏ พิลาสกัลยาณี ได้เดินทางไปเข้าถวายสักการะสมเด็จพระอริยวงศาคตญาณ สมเด็จพระสังฆราช ณ วัดราชบพิธสถิตมหาสีมารามราชวรวิหาร เมื่อวันที่ 1 สิงหาคม พ.ศ. 2562 นับเป็นการปฏิบัติภารกิจครั้งแรกหลังเป็นเจ้าคุณพระ นอกจากนี้ เจ้าคุณพระสินีนาฏ พิลาสกัลยาณียังได้เป็นผู้แทนพระองค์ไปตรวจเยี่ยมและร่วมกิจกรรมจิตอาสาในจังหวัดปทุมธานีเมื่อวันที่ 24 กันยายน พ.ศ. 2562 โดยมีข้าราชการผู้ใหญ่ เช่น ผู้ว่าราชการจังหวัด และผู้พิพากษาหัวหน้าศาลจังหวัด รวมถึงประชาชนจิตอาสา รอต้อนรับ และในวันที่ 28 สิงหาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงตั้งเจ้าคุณพระสินีนาฏ พิลาสกัลยาณี เป็นรองประธานที่ปรึกษาโครงการราชทัณฑ์ปันสุข ทำความ ดี ด้วยหัวใจ
อย่างไรก็ดี วันที่ 21 ตุลาคม พ.ศ. 2562 พระบาทสมเด็จพระวชิรเกล้าเจ้าอยู่หัวได้ทรงถอดยศเจ้าคุณพระสินีนาฏ พิลาสกัลยาณี จากยศศักดิ์ทั้งหมดและเครื่องราชอิสริยาภรณ์ทุกชั้น เนื่องจากทรงเห็นว่า มีพฤติกรรมไม่เหมาะสมหลายประการ และกระทำตนให้เทียบเท่าสมเด็จพระนางเจ้าสุทิดา พัชรสุธาพิมลลักษณ พระบรมราชินี พระอัครมเหสีของพระองค์ เพราะ "มุ่งหวังที่จะให้พระบาทสมเด็จพระเจ้าอยู่หัวสถาปนาตนเองให้สูงขึ้นเทียบเท่าสมเด็จพระนางเจ้าฯ พระบรมราชินี" แม้กระนั้น เมื่อวันที่ 29 สิงหาคม พ.ศ. 2563 พระบาทสมเด็จพระวชิรเกล้าเจ้าอยู่หัวก็ได้ทรงคืนยศศักดิ์ทั้งหมดและพระราชทานเครื่องอิสริยาภรณ์ทุกชั้นกลับมาให้แก่เจ้าคุณพระสินีนาฏ พิลาสกัลยาณี ดังเดิม ด้วยทรงเห็นว่า "มิได้เป็นผู้มีมลทินมัวหมอง"
ต่อมาเมื่อวันที่ 10 มกราคม พ.ศ. 2564 พระบาทสมเด็จพระวชิรเกล้าเจ้าอยู่หัวทรงตั้งเจ้าคุณพระสินีนาฏ พิลาสกัลยาณี เป็นรองประธานที่ปรึกษาโครงการราชทัณฑ์ปันสุข ทำความ ดี เพื่อชาติ ศาสน์ กษัตริย์ อีกครั้ง
ต่อมาเมื่อวันที่ 17 สิงหาคม พ.ศ. 2567 พระบาทสมเด็จพระวชิรเกล้าเจ้าอยู่หัว ได้มีพระบรมราชโองการโปรดเกล้าฯ พระราชทานชื่อใหม่ให้แก่ เจ้าคุณพระสินีนาฏ พิลาสกัลยาณี ว่า "เจ้าคุณพระสินีนาถ พิลาสกัลยาณี" (Chaokhun Phra Sineenatha Bilasakalyani) อ่านว่า "เจ้า - คุน - พระ - สิ - นี - นาด - พิ - ลาด - กัน - ละ - ยา - นี" ซึ่งมีความหมายว่า นางผู้เป็นที่พึ่งอันงดงาม เพียบพร้อมด้วยคุณสมบัติแห่งกุลสตรี
เกียรติยศ

| ธรรมเนียมยศของ เจ้าคุณพระสินีนาถ พิลาสกัลยาณี |
| --- | --- |
ตราประจำตัว
การเรียน: ท่านเจ้าคุณ
การแทนตน: กระผม/ดิฉัน
การขานรับ: ครับผม/ค่ะ
เกียรติยศ > ชื่อและฐานันดรศักดิ์

นิรมล อุ่นพรม (26 มกราคม พ.ศ. 2528 – ก่อน 1 กันยายน พ.ศ. 2558)
สินีนาฏ วงศ์วชิราภักดิ์ (หลัง 1 กันยายน พ.ศ. 2558 – 30 เมษายน พ.ศ. 2562)
ท่านผู้หญิงสินีนาฏ วงศ์วชิราภักดิ์ (30 เมษายน พ.ศ. 2562 – 28 กรกฎาคม พ.ศ. 2562)
เจ้าคุณพระสินีนาฏ พิลาสกัลยาณี (28 กรกฎาคม พ.ศ. 2562 – 20 ตุลาคม พ.ศ. 2562)
สินีนาฏ วงศ์วชิราภักดิ์ (20 ตุลาคม พ.ศ. 2562 – 28 สิงหาคม พ.ศ. 2563)
เจ้าคุณพระสินีนาฏ พิลาสกัลยาณี (28 สิงหาคม พ.ศ. 2563 – 17 สิงหาคม พ.ศ. 2567)
เจ้าคุณพระสินีนาถ พิลาสกัลยาณี (17 สิงหาคม พ.ศ. 2567 – ปัจจุบัน)
เกียรติยศ > เครื่องราชอิสริยาภรณ์

พ.ศ. 2562 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2562 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2562 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2568 –  เหรียญจักรมาลา (ร.จ.ม.)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๑ (ว.ป.ร.๑)
เกียรติยศ > ยศทางทหาร

| พลโทหญิง เจ้าคุณพระสินีนาถ พิลาสกัลยาณี  |
| --- | --- |
รับใช้: กองทัพบกไทย
ประจำการ: พ.ศ. 2551 – พ.ศ. 2562 พ.ศ. 2563 – ปัจจุบัน
ชั้นยศ:  พลโทหญิง
1 ตุลาคม พ.ศ. 2551: ร้อยตรีหญิง
1 พฤศจิกายน พ.ศ. 2553: ร้อยโทหญิง
1 กันยายน พ.ศ. 2558: พันตรีหญิง
พ.ศ. 2559: พันโทหญิง
31 ธันวาคม พ.ศ. 2559: พันเอกหญิง
พ.ศ. 2561: พันเอก (พิเศษ) หญิง
24 พฤษภาคม พ.ศ. 2562: พลตรีหญิง
20 ตุลาคม พ.ศ. 2562: ถูกถอดยศทางทหาร
28 สิงหาคม พ.ศ. 2563: พลตรีหญิง
15 กุมภาพันธ์ พ.ศ. 2568: พลโทหญิง
หน้าที่ทางราชการ

พ.ศ. 2551:  พยาบาลประจำแผนกห้องฉุกเฉิน กองการพยาบาล โรงพยาบาลพระมงกุฎเกล้ากองทัพบก
พ.ศ. 2551 - พ.ศ. 2555:  พยาบาลประจำแผนกอายุรกรรมหญิง กองการพยาบาลโรงพยาบาลอานันทมหิดลกองทัพบก
1 ธันวาคม พ.ศ. 2555: เจ้าพนักงานในพระองค์ ตำแหน่ง ประเภททั่วไป ระดับชำนาญงาน งานศิลปาชีพ 904 ฝ่ายกิจการพิเศษประจำราชสำนัก โครงการในพระองค์ฯ และการพระราชกุศลในสมเด็จพระบรมโอรสาธิราชฯ สยามมกุฎราชกุมาร สำนักพระราชวัง
16 ธันวาคม พ.ศ. 2557 - พ.ศ. 2558 : ดำรงตำแหน่งเจ้าพนักงานในพระองค์ ตำแหน่งประเภททั่วไป ระดับอาวุโส งานพระราชกุศล และพระราชานุเคราะห์และโครงการในพระองค์ ฝ่ายราชเลขานุการ กองกิจการในพระองค์สมเด็จ พระบรมโอรสาธิราชฯ สยามมกุฎราชกุมาร สำนักพระราชวัง
พ.ศ. 2558:  ดำรงตำแหน่งรองผู้บังคับกองร้อยทหารมหาดเล็กหญิงราชวัลลภรักษาพระองค์ (๓) ศูนย์ฝึกทหารมหาดเล็กราชวัลลภรักษาพระองค์ โรงเรียนทหารมหาดเล็กราชวัลลภรักษาพระองค์ หน่วยทหารทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตราพันตรี)
พ.ศ. 2559:  ดำรงตำแหน่งประจำหน่วยทหารทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตราพันโท)
พ.ศ. 2559:  ดำรงตำแหน่งประจำหน่วยทหารทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตราพันเอก)
พ.ศ. 2559 - 20 ตุลาคม พ.ศ. 2562 : ปฏิบัติหน้าที่ถวายงานการพระราชกุศลในพระบาทสมเด็จพระวชิรเกล้าเจ้าอยู่หัว และปฏิบัติหน้าที่ฝ่ายเสนาธิการ โครงการพระราชดำริในพระบาทสมเด็จพระวชิรเกล้าเจ้าอยู่หัว
พ.ศ. 2560 - 20 ตุลาคม พ.ศ. 2562 : ปฏิบัติหน้าที่ราชองครักษ์ในพระองค์ พระบาทสมเด็จพระวชิรเกล้าเจ้าอยู่หัว
พ.ศ. 2561: ดำรงตำแหน่ง ผู้บังคับกองพันราชสำนัก กรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตราพันเอกพิเศษ)
พ.ศ. 2561: ดำรงตำแหน่ง รองผู้บังคับการกรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตราพันเอกพิเศษ)
24 พฤษภาคม พ.ศ. 2562 – 20 ตุลาคม พ.ศ. 2562 : ดำรงตำแหน่งผู้อำนวยการกองปฏิบัติการกิจการราชสำนัก กรมกิจการวัง (อ) ทหารมหาดเล็ก ราชวัลลภรักษาพระองค์ กรมฝ่ายเสนาธิการกองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตราพลตรี) ปฏิบัติหน้าที่ รองผู้บังคับการ กรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ และผู้บังคับกองพันราชสำนัก กรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
ประสบการณ์ทางทหาร > ด้านการทหาร

พ.ศ. 2557 สำเร็จหลักสูตรวิชาทหารอาสามหาดเล็กราชวัลลภรักษาพระองค์ มวก.หญิง รักษาพระองค์
พ.ศ. 2557 สำเร็จการฝึกตามหลักสูตรหน่วยทหารทรหด
พ.ศ. 2558 สำเร็จการฝึกหลักสูตร Combat Qualifying Course Jungle Warfare ของหน่วยทหารมหาดเล็กราชวัลลภรักษาพระองค์
พ.ศ. 2558 สำเร็จการศึกษาตามหลักสูตร ชั้นนายร้อย หน่วยทหารมหาดเล็กราชวัลลภรักษาพระองค์ ของโรงเรียนทหารราบ ศูนย์การทหารราบ
พ.ศ. 2558 สำเร็จการศึกษาตามหลักสูตร ชั้นนายพัน หน่วยทหารมหาดเล็กราชวัลลภรักษาพระองค์ ของโรงเรียนทหารราบ ศูนย์การทหารราบ
พ.ศ. 2560 สำเร็จการศึกษาตามหลักสูตรหลักประจำ โรงเรียนเสนาธิการทหารบก ชุดที่ 95 ปีการศึกษา 2560
ประสบการณ์ทางทหาร > ด้านการฝึกหลักสูตรพิเศษ

พ.ศ. 2558 สำเร็จการศึกษาตามหลักสูตร ส่งทางอากาศ ของโรงเรียนสงครามพิเศษ ศูนย์สงครามพิเศษ รุ่นที่ 292 การศึกษาดีเด่น ได้แก่ กระโดดร่มตัวเปล่าในเวลากลางวัน และกระโดดร่มประกอบเครื่องสนามในเวลากลางวัน
พ.ศ. 2560 สำเร็จการศึกษาตามหลักสูตร ส่งทางอากาศนาวิกโยธิน ของโรงเรียนทหารนาวิกโยธิน  ด้วยการกระโดดร่มลงทะเลในเวลากลางคืน
พ.ศ. 2560 ทบทวนหลักสูตรส่งทางอากาศส่งทางอากาศ ของโรงเรียนสงครามพิเศษ ศูนย์สงครามพิเศษ (การกระโดดร่มในเวลากลางคืน)
ประสบการณ์ทางทหาร > ด้านการบิน

พ.ศ. 2561 ฝึกและศึกษาภาควิชาการบินของโรงเรียนการบิน กองทัพอากาศไทย (กำแพงแสน) ทำการฝึกบินกับเครื่องบิน บ.ฝ.16ก.
ศึกษาหลักสูตร Private Pilot License (PPL) ณ โรงเรียนการบิน Jesenwang ประเทศเยอรมนี
ธนาคารทหารไทยธนชาต

| --- | --- |

การซื้อขาย: SET:TTB
ISIN: TH0068010014 
อุตสาหกรรม: ธุรกิจการเงิน ธนาคาร
ก่อตั้ง: 8 พฤศจิกายน พ.ศ. 2500; 67 ปีก่อน (2500-11-08)
สำนักงานใหญ่: เลขที่ 3000 ถนนพหลโยธิน แขวงจอมพล เขตจตุจักร กรุงเทพมหานคร
บุคลากรหลัก: เอกนิติ นิติทัณฑ์ประภาศ (ประธานกรรมการ)  ศุภเดช พูนพิพัฒน์ (รองประธานกรรมการ) ปิติ ตัณฑเกษม (กรรมการและประธานเจ้าหน้าที่บริหาร)  ฐากร ปิยะพันธ์(ผู้จัดการใหญ่)
รายได้:  68,791.46 ล้านบาท (2563)
สินทรัพย์:  1,808,331.83 ล้านบาท (2563)
ส่วนของผู้ถือหุ้น:  204,712.63 ล้านบาท (2563)
อันดับความน่าเชื่อถือ: Fitch: BBB(tha)
เว็บไซต์: www.ttbbank.com
ธนาคารทหารไทยธนชาต จำกัด (มหาชน) (อังกฤษ: TMBThanachart Bank Public Company Limited; ชื่อในตลาดหลักทรัพย์ฯ อักษรย่อ: ttb) หรือเรียกย่อว่า ทีเอ็มบีธนชาต (ทีทีบี) เป็นธนาคารของประเทศไทย เกิดจากการรวมกิจการระหว่างกลุ่ม ING ผู้ถือหุ้นใหญ่ของธนาคารทหารไทย(TMB) และกลุ่มธนชาตและสโกเทียแบงค์ ผู้ถือหุ้นใหญ่ของธนาคารธนชาต (TBANK)โดยลงนามในข้อตกลงสองฝ่ายในการควบรวมกิจการเข้าด้วยกันเป็นธนาคารเดียวซึ่งดำเนินการตามแผนงานเสร็จสมบูรณ์เมื่อวันที่ 5 กรกฎาคม พ.ศ. 2564 โดยสำหรับงานธุรกรรมบัตรเครดิต,บริการต่างประเทศ และบริการธนาคารบนแพลตฟอร์มดิจิทัลและออนไลน์มีการปิดปรับปรุงแอปพลิเคชันของทั้งสองธนาคารคือ TMB Touch และ T Connect เพื่อดำเนินการเชื่อมต่อสองแอปพลิเคชันเป็นหนึ่งเดียวผ่านการส่งอัปเดตระบบใหม่ OTA ใน AppStore (iOS) และ PlayStore (Android)
ประวัติ > ธนาคารทหารไทย

ธนาคารทหารไทย จำกัด (มหาชน) (อังกฤษ: Thai Military Bank Public Company Limited; ชื่อย่อ: TMB) ก่อตั้งโดยจอมพล สฤษดิ์ ธนะรัชต์ อดีตนายกรัฐมนตรีของไทย เมื่อวันที่ 8 พฤศจิกายน พ.ศ. 2500 โดยมีทุนจดทะเบียนเริ่มแรก 10 ล้านบาท สำนักงานใหญ่แห่งแรกตั้งอยู่ที่ ถนนราชดำเนิน จังหวัดพระนคร (กรุงเทพมหานครในปัจจุบัน) มีพนักงานเริ่มแรก 26 คน ต่อมาธนาคารฯได้จดทะเบียนในตลาดหลักทรัพย์แห่งประเทศไทย และแปรสภาพเป็นบริษัทมหาชนจำกัด ในวันที่ 3 มกราคม พ.ศ. 2537
ในวันที่ 1 กันยายน พ.ศ. 2547 ธนาคารได้เข้าซื้อกิจการธนาคารดีบีเอสไทยทนุ และบรรษัทเงินทุนอุตสาหกรรมแห่งประเทศไทย ทำให้มีสินทรัพย์รวมเป็นอันดับ 5 ของธนาคารพาณิชย์ในประเทศไทย และในปี พ.ศ. 2556 ธนาคารได้เปิดตัว "มี บาย ทีเอ็มบี" (ปัจจุบันใช้ชื่อว่า ทีทีบี มี) บริการธุรกรรมด้วยตนเอง (Self-Service Banking) ที่ไม่มีสมุดคู่ฝากบัญชี เป็นแห่งแรกของไทย
ธนาคารทหารไทยให้บริการแก่ลูกค้าทั่วไปทั้งลูกค้าบุคคลและลูกค้าธุรกิจ และนับได้ว่าเป็นธนาคารในประเทศไทยเพียงธนาคารแรกที่ลูกค้าสามารถใช้บริการถอนเงิน ฝากเงิน และ โอนเงิน ในระหว่างบัญชีของธนาคารทหารไทยด้วยกันทั่วประเทศ โดยไม่ต้องเสียค่าธรรมเนียมในการทำธุรกรรมข้ามเขตในช่องทางบริการต่าง ๆ
ประวัติ > ธนาคารธนชาต

ดูเพิ่ม: ธนาคารธนชาต
ธนาคารธนชาต จำกัด (มหาชน) (อังกฤษ: Thanachart Bank Public Company Limited (TBANK)) เดิมเป็นบริษัทในกลุ่มธนชาต เริ่มต้นจากการเป็นสถาบันการเงินที่ประกอบธุรกิจในชื่อ บริษัท เงินทุน เอกชาติ จำกัด (มหาชน) (ก่อตั้งขึ้นก่อนปี พ.ศ. 2530 แต่ใช้ชื่อแรกหลังเปิดดำเนินกิจการว่า บริษัท เงินทุนหลักทรัพย์ อาคเนย์ธนกิจ จำกัด) ต่อมาเปลี่ยนเป็นธนาคาร และเปิดให้บริการ เมื่อวันที่ 22 เมษายน พ.ศ. 2545 ภายใต้ใบอนุญาตประกอบการธนาคารพาณิชย์แบบจำกัดขอบเขตธุรกิจจากกระทรวงการคลัง  หลังจากนั้นได้รับใบอนุญาตประกอบการธนาคารพาณิชย์เต็มรูปแบบจากธนาคารแห่งประเทศไทย เมื่อวันที่ 1 มีนาคม พ.ศ. 2547
ในปี พ.ศ. 2550 ธนาคารแห่งโนวาสโกเทีย (สโกเทียแบงก์) ได้เข้ามาร่วมถือหุ้นธนาคารธนชาตอยู่ 24.99% ก่อนที่จะถือเพิ่มขึ้นเป็น 49% ในอีกสองปีต่อมา ส่วนหุ้นอีก 51% ของธนาคารธนชาต เป็นการถือโดย บริษัท ทุนธนชาต จำกัด (มหาชน) หรือ TCAP ซึ่งเป็นบริษัทจดทะเบียนในตลาดหลักทรัพย์ฯ และมีผู้ถือหุ้น ส่วนใหญ่เป็นประชาชนทั่วไปไม่มีตระกูลใดถือหุ้นใหญ่
พ.ศ. 2553 ธนาคารได้เข้าซื้อกิจการธนาคารนครหลวงไทย จากกองทุนเพื่อการฟื้นฟูและพัฒนาระบบสถาบันการเงิน และจากการขอซื้อหลักทรัพย์ที่เหลือทั้งหมดของธนาคารนครหลวงไทยจากผู้ถือหลักทรัพย์รายย่อยอื่น (Tender offer) ทำให้ธนาคารธนชาตเป็นผู้ถือหุ้นใหญ่ของธนาคารนครหลวงไทย และการเข้าซื้อกิจการธนาคารนครหลวงไทยของธนาคารธนชาตเสร็จสิ้นสมบูรณ์ในวันที่ 1 ตุลาคม พ.ศ. 2554
อนึ่ง ธนาคารนครหลวงไทยได้มีการควบรวมกับธนาคารศรีนครมาก่อน และต่อมาในปี พ.ศ. 2545 จึงได้ควบรวมกับธนาคารธนชาต
ประวัติ > ธนาคารทหารไทยธนชาต

วันที่ 27 กุมภาพันธ์ พ.ศ. 2562  ธนาคารทหารไทย และธนาคารธนชาต ร่วมกับ ING Group N.V. บริษัท ทุนธนชาต และสโกเทียแบงก์ (Scotiabank) หรือธนาคารแห่งโนวาสโกเทีย (BNS) ได้ลงนามในบันทึกข้อตกลงแบบไม่มีผลผูกพันทางกฎหมาย เพื่อประกาศเจตนารมณ์ในการรวมกิจการระหว่างธนาคารทหารไทย และธนาคารธนชาต
วันที่ 23 เมษายน พ.ศ 2564 ที่ประชุมสามัญผู้ถือหุ้นประจำปี 2564 มีมติอนุมัติการเปลี่ยนชื่อของธนาคารทหารไทย เป็น ธนาคารทหารไทยธนชาต จำกัด (มหาชน) เพื่อให้สอดคล้องกับแผนการเข้าซื้อกิจการ
วันที่ 7 พฤษภาคม พ.ศ. 2564 ประกาศชื่อและโลโก้ใหม่อย่างเป็นทางการภายใต้ชื่อนิติบุคคลว่า ธนาคารทหารไทยธนชาต จำกัด (มหาชน) หรือ ทีเอ็มบีธนชาต โดยมีโลโก้คือ ttb (ทีทีบี) และ สโลแกนใหม่ Make REAL Change เปลี่ยน…เพื่อให้ชีวิตคุณดีขึ้น
วันที่ 5 กรกฎาคม พ.ศ. 2564 ทีเอ็มบี และธนาคารธนชาต รวมกิจการเสร็จสมบูรณ์เป็นทีเอ็มบีธนชาต (ทีทีบี) และเปิดให้บริการลูกค้าได้อย่างเต็มรูปแบบ โดยมีพันธกิจในการมุ่งมั่นที่จะช่วยให้ลูกค้ามีชีวิตทางการเงินที่ดีขึ้น
รายนามประธานกรรมการ

จอมพลสฤษดิ์ ธนะรัชต์ (พ.ศ. 2500-2506)
นายเสริม วินิจฉัยกุล (พ.ศ. 2506-2508)
พลเอก พงษ์ ปุณณกันต์ (พ.ศ. 2508-2512)
นายบุญมา วงศ์สวรรค์ (พ.ศ. 2512-2515)
พลเอก เชวง ยังเจริญ (พ.ศ. 2515-2519)
นายสมหมาย ฮุนตระกูล (พ.ศ. 2519-2521)
นายโอสถ โกศิน (พ.ศ. 2521-2523)
นายเทียน อัชกุล (พ.ศ. 2523-2527)
นายสุนทร เสถียรไทย (พ.ศ. 2527-2530)
นายไพจิตร โรจนวานิช (พ.ศ. 2530-2532)
นายประสิทธิ์ รัตนเสถียร (พ.ศ. 2532-2536)
นายเสรี สุขสถาพร (พ.ศ. 2536-2539)
นายอรัญ ธรรมโน (พ.ศ. 2539-2541)
พลเอก วิโรจน์ แสงสนิท (พ.ศ. 2541-2542)
นายวีระชัย ตันติกุล (พ.ศ. 2543-2546)
นายศุภชัย พิศิษฐวานิช (พ.ศ. 2546-2549)
นายศานิต ร่างน้อย (พ.ศ. 2549-2551)
นายวีรพงษ์ รามางกูร (พ.ศ. 2551-2554)
นายสถิตย์ ลิ่มพงศ์พันธุ์ (พ.ศ. 2554-2558)
นายรังสรรค์ ศรีวรศาสตร์ (พ.ศ. 2558-2561)
นายประสงค์ พูนธเนศ (พ.ศ. 2561-2563)
นายเอกนิติ นิติทัณฑ์ประภาศ (พ.ศ. 2563-ปัจจุบัน)
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท ทุนธนชาต จำกัด (มหาชน) | 22,782,833,043 | 24.42% |
| 2 | ING BANK N.V. | 22,190,034,791 | 22.78% |
| 3 | กระทรวงการคลัง | 11,364,282,005 | 11.67% |
| 4 | กองทุนรวมวายุภักษ์หนึ่ง โดย บลจ.กรุงไทย จำกัด (มหาชน) | 5,031,347,008 | 5.22% |
| 5 | กองทุนรวมวายุภักษ์หนึ่ง | 6,673,600,000 | 6.85% |
| 6 | บริษัท ไทยเอ็นวีดีอาร์ จำกัด | 4,809,323,197 | 4.94% |
| 7 | กองทุนรวมวายุภักษ์หนึ่ง โดย บริษัทหลักทรัพย์ กรุงไทยจำกัด (มหาชน) | 1,687,009,408 | 1.73% |
| 8 | กองทุนรวมวายุภักษ์หนึ่ง โดย บริษัทหลักทรัพย์ เอ็มเอฟซี จำกัด (มหาชน) | 1,687,009,407 | 1.73% |
| 9 | SOUTH EAST ASIA UK (TYPE C) NOMINEES LIMITED | 1,623,583,881 | 1.67% |
| 10 | MR. HENDRIK ROBERTUS CASTENDIJK | 786,990,000 | 0.81% |
แหล่งข้อมูลอื่น

ธนาคารทหารไทยธนชาต จำกัด (มหาชน)
ดูเพิ่ม

ทุนธนชาต
ธนาคารศรีนคร
ธนาคารนครหลวงไทย
ธนาคารธนชาต
ธนาคารดีบีเอสไทยทนุ
ธนาคารทหารไทยธนชาต สาขาไชน่าทาวน์ (เยาวราช) ในปี พ.ศ. 2566